Forslag til RÅDETS AFGØRELSE om den holdning, der skal indtages på Den Europæiske Unions vegne til et forslag om ændring af bilag III til Rotterdamkonventionen /* COM/2012/0753 final - 2012/0347 (NLE) */





BEGRUNDELSE 1. BAGGRUND FOR FORSLAGET De forhandlinger om en konvention om anvendelse af proceduren for forudgående informeret samtykke for visse farlige kemikalier og pesticider i international handel, som fandt sted inden for rammerne af De Forenede Nationers Levnedsmiddel- og Landbrugsorganisation (FAO) og De Forenede Nationers Miljøprogram (UNEP), blev afsluttet i marts 1998. Konventionen blev åbnet for undertegning på en diplomatkonference på ministerniveau i Rotterdam i september 1998. Den blev undertegnet af Fællesskabet den 11. september 1998. Rotterdamkonventionen er et væsentligt fremskridt i den internationale regulering af bestemte farlige kemikalier, herunder pesticider. Målet med konventionen er at styrke ansvarsdelingen og samarbejdet mellem parterne i den internationale handel med disse kemikalier og dermed beskytte sundhed og miljø mod potentielle skader og bidrage til en miljøforsvarlig anvendelse af stofferne. EU gennemførte konventionen ved Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier[1]. Ved afgørelse 2006/730/EF af 25. september 2006[2] besluttede Rådet at indgå konventionen på Det Europæiske Fællesskabs vegne. Konventionen trådte i kraft den 24. februar 2004. Den sjette partskonference (COP6) finder sted i Geneve fra den 28. april til den 11. maj 2013. Foruden EU er 26 af EU's medlemsstater part i konventionen. På grundlag af henstillinger fra Kemikalieundersøgelseskomitéen, et organ under partskonferencens myndighed, forventes partskonferencen at træffe beslutning om at inkludere flere kemikalier i bilag III til konventionen, så de bliver omfattet af proceduren for forudgående informeret samtykke. De kemikalier, som komitéen anbefaler at inkludere i bilag III til Rotterdamkonventionen, nemlig azinphos-methyl, chrysotilasbest, octabromdiphenylether i markedsførte blandinger, pentabromdiphenylether og pentabromdiphenylether i markedsførte blandinger, perfluoroctansulfonsyre, perfluoroctansulfonater, perfluoroctansulfonyler og flydende formuleringer (emulsionskoncentrat og opløseligt koncentrat) indeholdende paraquatdichlorid på mindst 276 g/L svarende til paraquation på mindst 200 g/L, er allerede underlagt eksportrestriktioner under EU-retten, som svarer til konventionens. Kommissionen forelægger derfor Rådet et forslag til afgørelse om på EU's vegne at støtte ændringen af konventionens bilag III på sjette partskonference. 2012/0347 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne til et forslag om ændring af bilag III til Rotterdamkonventionen RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 192, stk. 1, og artikel 207, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Den Europæiske Union har ratificeret Rotterdamkonventionen om proceduren for forudgående informeret samtykke for visse farlige kemikalier og pesticider i international handel (Rotterdamkonventionen)[3]. (2) Europa-Parlamentets og Rådets forordning (EF) nr. 689/2008 af 17. juni 2008 om eksport og import af farlige kemikalier gennemfører Rotterdamkonventionen i Unionen[4]. (3) For at sikre, at importlandene nyder godt af den beskyttelse, Rotterdamkonventionen giver, er det nødvendigt og hensigtsmæssigt at støtte henstillingerne fra Kemikalieundersøgelseskomitéen, hvad angår inkluderingen i Rotterdamkonventionens bilag III af azinphos-methyl, chrysotilasbest, octabromdiphenylether i markedsførte blandinger, pentabromdiphenylether og pentabromdiphenylether i markedsførte blandinger, perfluoroctansulfonsyre, perfluoroctansulfonater, perfluoroctansulfonyler og flydende formuleringer (emulsionskoncentrat og opløseligt koncentrat) indeholdende paraquatdichlorid på mindst 276 g/L svarende til paraquation på mindst 200 g/L. Disse stoffer er allerede forbudt eller underkastet strenge restriktioner i Unionen og derfor omfattet af eksportkrav, der går langt videre end det, der kræves i Rotterdamkonventionen. (4) Det sjette møde for parterne i Rotterdamkonventionen (COP6) forventes at træffe beslutning om den foreslåede ændring af bilag III — VEDTAGET DENNE AFGØRELSE: Eneste artikel På det sjette møde i konferencen for parterne i Rotterdamkonventionen støtter Kommissionen på Unionens vegne vedtagelsen af den foreslåede ændring af bilag III, hvorved der deri tilføjes azinphos-methyl, chrysotilasbest, octabromdiphenylether i markedsførte blandinger, pentabromdiphenylether og pentabromdiphenylether i markedsførte blandinger, perfluoroctansulfonsyre, perfluoroctansulfonater, perfluoroctansulfonyler og flydende formuleringer (emulsionskoncentrat og opløseligt koncentrat) indeholdende paraquatdichlorid på mindst 276 g/L svarende til paraquation på mindst 200 g/L. Udfærdiget i Bruxelles, den […]. På Rådets vegne Formand [1] EUT L 204 af 31.7.2008, s. 1. [2] EUT L 299 af 28.10.2006, s. 23. [3] EUT L 299 af 28.10.2006, s. 23. [4] EUT L 204 af 31.7.2008, s. 1.